ȘTIU, 10 februarie 2021, cu Ioana Țigănilă și Dan Pavel.
România așteaptă de 8 ani un meci de Champions League și l-a primit. Nu e cu români, dar cu echipe mari. Atletico Madrid, liderul Spaniei, joacă cu echipa lui Abramovici, Chelsea, în optimile ligii. Pentru că englezii vin dintr-o țară cu tulpină nouă, cu risc, și nici nu pot zbura la Madrid. România primește cea mai mare veste pozitivă de ani încoace: Am avut prima lună cu nașteri multe după valuri de scăderi. Sărbătorim prima tranșă de copii născuți în lockdown. Sindicaliștii de la Metrou, acuzați că au negociat între ei mărirea salariilor în pandemie când traficul s-a prăbușit, au ieșit pe stradă: "România e sătulă de miniștri precum Drulă", fost una dintre scandări. Bucureștiul nu știe dacă vrea transport gratuit. Marile Capitale încearcă să convingă oamenii să lase mașinile acasă. România omoară în fiecare an un oraș de 27,000 de oameni. China a invitat Europa noastră, de Est, la un mare summit organizat de prea puternicul președinte Xi Jinping. Polonia, Ungaria sau Cehia s-au dus cu președintele sau premierul. Noi ne-am aliat cu bulgarii și balticii și am mers pe mâna ministrului Economiei. Adică le-am spus că nu vrem să fim curtați de China. Ambasadorul Rusiei la București spune că romanii scriu Rusiei că vor vaccinul Sputnik. Nu știm câți, dar lumea vrea neapărat ce nu se poate. Polițiștii strigă pe Facebook "Jos Guvernul care taie voucherele de vacanță". Legal, avocații simt sângele nepriceperii. Ne batem cu guvernul și câștigăm sigur. OMS a anunțat că AstraZeneca poate vaccina pe oricine. Dragoș Bucur oferă alte visuri la cheie: 10,000 de reacții puternice în social media după o afirmație simplă: "Nu mă vaccinez și nu port mască".
Juriul emisiunii ȘTIU a fost format din: Antonia Pup, Teona Tomoiagă și Raisa Humeniuc.